
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Находище за варовик „Долно Белотинци“ в землището на с. Долно Белотинци с концесионер „Пътстрой 99“ ООД, гр. Монтана
Дата на извършване на проверката: 30.08.2018 г.

Място на извършване на проверката: с.Долно Белотинци
Проверени компоненти и фактори на околната среда:

· Почви
· Приложение на ЗОПОЕЩ

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за почвите (ЗП);
· Закон за отговорността за предотвратяване и отстраняване на екологични щети (ЗОПОЕЩ)
Извършени дейности:
За датата на проверката, концесионерът е уведомен с писмо на РИОСВ – Монтана с изх. № 2523/28.08.2018 г. и е приложена Заповед № РД-246/28.08.2018 г. на директора на РИОСВ – Монтана за извършване на комплексна проверка на място на обект: находище за варовик „Долно Белотинци“ в землището на с. Долно Белотинци с концесионер „Пътстрой 99“ ООД, гр. Монтана.
На 30.08.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-246/28.08.2018 г.  на директора на РИОСВ – Монтана се извърши проверка на обекта и беше съставен Констативен протокол.
Проверени са:
· Находище за варовик „Долно Белотинци“ 
· Документи и данни, свързани със законовите и подзаконови нормативни актове по околна среда

Констативна част:
Основната дейност на фирмата е производство и търговия със строителни материали.
1. Компонент „Почви“
За инвестиционното предложение „Добив на варовик-строителни материали от обект  в експлоатация находище-кариера „Долно Белотинци“ има издадено от директора на РИОСВ-Монтана решение, с което е преценено да не се извършва оценка на въздействието върху околната среда. 
„Пътстрой 99“ ООД, гр. Монтана е концесионер за добив на подземни богатства от находище за варовик „Долно Белотинци“, с. Долно Белотинци, общ. Монтана с Решение № 333/27.04.2012 г. на МС. Добивът и изземването на варовик се извършва по открит кариерен способ чрез взривяване.
При проверката по документи и на терена на концесионната площ са представени съгласувани цялостен работен проект за добив и първична преработка за концесионния период, проект за рекултивация, план за управление на минните отпадъци, както и съгласуван годишен проект за 2018 г. с писмо на МЕ № Е-26-П-243/28.02.2018 г.
През настоящата година е извършено едно взривяване на суровина от външно наета специализирана фирма, съгл. сключен договор. В момента на проверката се извършва претрошаване на взривената суровина посредством мобилна трошачка. 

В границите на кариерата е обособено депо за съхраняване на хумусния слой от откривката. Нарушеният терен след осъществяване на рекултивационните дейности ще бъде приобщен към заобикалящия го ландшафт чрез реализиране на проект за рекултивация.

Дейностите се извършват в границите на предоставената концесионна площ без да се засягат съседни имоти, които са извън границите на находището.

Няма констатации за натрупани вещества или материали, които да създават предпоставки за замърсяване на почвите в съседни терени. 
2. По приложение на ЗОПОЕЩ:
Дружеството има одобрен от МЕ План за управление на минните отпадъци, получени от добива и първичната преработка на строителните материали – варовици от находище „Долно Белотинци“.

Дружеството извършва дейност, посочена в Приложение № 1, т. 10 на ЗОПОЕЩ, за което се изисква изготвяне на собствена оценка за възможни случаи за непосредствена заплаха за екологични щети и на случаи на причинени екологични щети, съгласно чл. 3, ал. 1 на Наредба 1 от 29.10.2008 г., която е представена по време на проверката.
Заключение:
При извършената проверка не са констатирани несъответствия с екологичното законодателство и не са дадени предписания. 

